Elvira Lindo

**Elvira Lindo Garrido** (Cádiz, 1962ko urtarrilaren 23) gaztelaniaz idazten duen idazlea. Kazetaritza, eleberria eta telebista zein zinema gidoigintza landu ditu. Hainbat lekutan bizi ondoren (Cadiz, Malaga, Alacant, Tarragona eta Mallorca, besteak beste), Madrilera joan zen bizitzera familiarekin 12 urte zituenean, eta han egin du bere ibilbide profesionalaren zatirik handiena. Kazetaritza ikasketak egin zituen Madrilgo Unibertsitate Konplutentsean.

## Ibilbide profesionala 
1981ean Radio Nacional de Españan hasi zen lanean. Irratian, era guztietako lanak egin zituen, Madrilgo auzoetan erreportari gisa hasi zen eta gerora kultur programak aurkezten jardun zuen, gidoilari gisa ere arituz. Batzuetan berak egiten zuen aurkezle lana eta beste batzuetan beste esatari batzuek aurkezten zuten berak idatzitako  gidoiarekin. Bere prestakuntzan aparteko garrantzia izan zuen batzuetan berak antzezten zituen irratirako istorio eta ipuin komikoak idazteak. 

Lan horretan Manolito Gafotas pertsonaia sortu zuen,egunero irratian bere sortzailearen gidoiekin eta ahotsarekin agertzen zen Madrilgo langile auzo bateko mutikoa. Irrati eta telebista saioetarako gidoilari gisa lan egiten zuen bitartean, Manolito Gafotas pertsonaiak irratian zuen oihartzuna nabariki handituz zihoan. Hainbesteraino izan zen, 1993. urtean idazleak bere lana aldi baterako uztea eta pertsonaia honen istorioak idaztea erabaki zuela. *Manolito Gafotas* (1994) beste 8 libururekin batera osatzen den serie bateko lehen liburua izan zen. Manolitoz landa, neskato bihurri bat ardatz duen Olivia izeneko haurrentzako liburu sorta idatzi du Elvira Lindok.

Helduentzako eleberriak ere idatzi ditu: *El otro barrio* (1998), *Algo más inesperado que la muerte* (2002), *Una palabra tuya* (2005), *Lo que me queda por vivir* (2010), *A Corazón abierto* (2020) edota *En la boca del lobo* (2023). 

Antzerkia eta filmetarako gidoiak ere idatzi ditu: *La primera noche de mi vida* (1998), , *Manolito Gafotas* (1999) eta *Ataque verbal* (1999) Alacanteko Miguel Albaladejo zuzendariarekin batera. *Plenilunio* (2000) bere senarra den Antonio Muñoz Molina idazlearen elaberrian oinarritua eta *La vida inesperada* (2014), Jorge Torregrosak zuzendua. 2023an Elvira Lindok Daniela Fejermanekin batera zuzendu zuen *Alguien que cuide de mi* pelikularen gidoia idatzi zuen. 2019an berak ipuin musikal gisa definitu zuen *El niño y la bestia* antzezlana estreinatu zuen. Istorioa Manuel Lindo bere aitaren istorioa da, eta Espainiako gerraosteko haurrak omentzen ditu.

2000. urtean, El País egunkarian kolaboratzen hasi zen, bere bizitza intelektuala nolakoa zen azaltzen zuen *Tintos de verano* izeneko udako zutabearekin. Kronika horiek, gerora, liburu moduan argitaratuak izan ziren. 2001ean, *Don de gentes* izeneko igandeetako zutabea argitaratzen hasi zen.

2011n New Yorken egindako gogoetak eta bizipenak kontatzen dituen *Lugares que no quiero compartir con nadie* liburua argitaratu zuen. 2015an eguneroko itxura duen *Noches sin dormir* liburua argitaratu zuen, New Yorken igarotako azken hilabeteak kontatzen dituena. ​

2010 eta 2012 artean, Toni Garridok gidatutako *Asuntos propios* eguneroko irratsaioko lantaldera batu zen. Asteazkenero, idazleak "bere abentura aukeratzen zuen", albiste kurioso eta oihartzun gutxikoak baina garrantzi handikoak aipatuz. Carles Francinok zuzendutako Cadena SER irratiko La Ventana saioan ere kolaboratu du. 2023an, Elvira Lindok *Hänsel und Gretel* ipuina egokitu zuen Cadena SER irratirako. Gabonetako ipuinak Ana Wagener, Javier Cámara, Emma Suárez edo María Pujalte bezalako aktoreen interpretazioak izan zituen. 2024an Elvira Lindok SER irratirako Gabonetako ipuina idatzi zuen berriro, Manolito Gafotas fikziozko pertsonaia protagonista zuela.

## Idazlanak 
### Helduentzako narratiba 
* 1999: *El otro barrio*.
* 2002: *Algo más inesperado que la muerte*.
* 2003*: Tinto de verano 3. Otro verano contigo.* 2002ko abuztuan El País egunkarian argitaratutako artikuluen bilduma
* 2005: *Una palabra tuya.* Biblioteca Breve saria
* 2020: *A corazón abierto* , 10 emakumek lehen pertsonan idazten dute emakume izaerari buruz.
* 2011: *Don de gentes* El País egungariaren Domingo gehigarrian argitaratutako artikuluen bilduma.
* 2015: *Noches sin dormir*

### Haurrentzako narratiba 
#### Manolito Gafotas bilduma 
* 1994: *Manolito Gafotas*
* 1996: *¡Cómo molo!*
* 1997: *Los trapos sucios* 
* 1998: *Manolito on the road* 
* 1999: *Yo y el Imbécil* 
* 2000: *Todo Manolito* (lehen 6 tituluak biltzen zituen)
* 2000: *Manolito tiene un secreto*
* 2012: *Mejor Manolo*

#### Olivia bilduma 
* 1996: *Olivia y la carta a los Reyes Magos* 
* 1997: *La abuela de Olivia se ha perdido*
* 1997: *Olivia no quiere bañarse*
* 1997: *Olivia no quiere ir al colegio* 
* 1997: *Olivia no sabe perder* 
* 1997: *Olivia tiene cosas que hacer* 
* 1997: *Olivia y el fantasma* 

#### Beste ipuin batzuk 
* 1999: *Charanga y pandereta* 
* 2000: *Amigos del alma* 
* 2001: *Fue una gran dibujante* 
* 2002: *Bolinga*

#### Antzeslanak 
* 1996: *La ley de la selva* 
* 2004: *La sorpresa del roscón* 
* 2019: *El niño y la bestia*
* 2008: *Una palabra tuya*
* 2014: *La vida inesperada*
* 1999: Alcalá de Henaresko Cervantes Chico saria
* 2005: XIX Premio Biblioteca Breve *Una palabra tuya* elaberriagatik
* 2019: BBK Ja! saria. Bilbon ospatzen den Ja! Umorezko Literaturaren eta Artearen Nazioarteko Jaialdian umorea nagusi duten idazleak bereizten ditu urtero.
* 2023: Autore hispanoamerikar aipagarrienarentzako LIBER saria.

### Ohorezko aipamenak 
* 2011: Cadizko probintziako alaba kuttuna
* 2024: Arte Ederretako Merituaren Urrezko Domina 2024

## Kanpo loturak 
*  Elvira Lindoren webgune ofiziala
*  FNAC-en webguneko Elvira Lindoren biografia
*  El Mundo egunkariko "Encuentros" atalean Elvira Lindori egindako elkarrizketa
*  Escritoras.com webgunean Elvira Lindoren bibliografia

## Erreferentziak 
*